是夜一條冷行街，行到攰去左食雪糕。。。新品種之柚子綠茶呢個綠茶味同柚子醬幾夾，面頭丸子，中間有牛奶雪糕，個底有啫喱仔同脆脆，幾好食。大福綠茶係我見撘台客人叫左而加叫的，個大福好大舊，唔會好甜，入面有茶葉嫁，幾落本下，又有茶味喎，紅豆都唔少，雪糕幾滑，食時唔算甜，但食完所有after taste就幾甜下。食後感：見到好多女仔怕肥，都係兩個點一杯淺嚐或兩三個叫個大日本蜜瓜雪糕食，其實都想試，不過一個人食實好飽既，算。